Analistët për dialogun dhe tensionet Kosovë-Serbi 
Acarimi i marrëdhënieve Kosovë-Serbi, pas arrestimit të një zyrtari serb muajin e kaluar në Mitrovicë, tregon nevojën për një dialog gjithpërfshirës, thonë dy analistë amerikanë
Arrestimi i shefit të zyrës së qeverisë serbe në Kosovës, Marko Gjuriç muajin e kaluar ka acaruar edhe më tej raportet mes Prishtinës dhe Beogradit, duke theksuar nevojën për një dialog që trajton marrëdhëniet mes këtyre dy vendeve në kontekstin e integrimit të tyre në Bashkimin Evropian, thonë dy analistë amerikanë të çështjeve të Ballkanit. Ross Johnson nga Qendra Wilson dhe Edward Joseph nga Universiteti Johns Hopkins i thanë Zërit të Amerikës se duhet një angazhim më i madh i Kosovës dhe Serbisë për zbutjen e tensioneve mes dy vendeve. Kolegu Festim Gashi sjell hollësitë. Arrestimi i shefit të zyrës së qeverisë serbe për Kosovën, Marko Gjuriç, muajin e kaluar ka acaruar edhe më tej marrëdhëniet mes Prishtinës dhe Beogradit, duke theksuar nevojën për të trajtuar çështjet më të mëdha në dialogun mes dy vendeve, thotë eksperti i çështjeve të Ballkanit në Universitetin Johns Hopkins, Edward Joseph: Ndërsa, analisti Ross Johnson nga Qendra Wilson kritikoi ashpër Kosovën për arrestimin e zyrtarit serb në pjesën veriore të vendit: Zoti Johnson tha se Kosova ka humbur më shumë nga kjo ngjarje dhe se gjetja e një zgjidhje paqësore me Serbinë është në interesin e Prishtinës: Analisti Edward Joseph është dakord se Prishtina dhe Beogradi duhet të punojnë më shumë për zgjidhjen e mosmarrëveshjeve mes tyre, por ai gjithashtu theksoi nevojën që dialogu të përqëndrohet më shumë tek përparimi i të dyja vendeve në procesin e integrimit në Bashkimin Evropian. , thotë zoti Joseph. Beogradi vazhdon të kundërshtojë pavarësinë e Kosovës, por është përfshirë në një proces bisedimesh në shkëmbim të afrimit me Bashkimin Evropian, i cili e kushtëzon anëtarësimin e saj me një marrëveshje gjithëpërfshirëse për normalizimin e marrëdhënieve. Arrestimi dhe deportimi nga policia e Kosovës i zyrtarit serb, Marko Gjuriç ishte arsyeja e daljes së Listës Serbe nga qeveria e Kosovës. Kjo ka bërë që vendi të mbetet me qeveri të pakicës.